Patrick Pearse

Patrick [juga Pádraig atau Pádraic] Henry Pearse; ; An Piarsach; 10 November 1879 – 3 Mei 1916) ialah seorang guru, peguam, penulis, penyajak dan aktivis politik Ireland yang merupakan salah satu ketua Pemberontakan Easter pada tahun 1916. Beliau menjadi antara wajah utama pemberontakan tersebut - yang mendorong kepada kemerdekaan Ireland - selepas hukuman bunuh ke atasnya bersama beberapa orang pemberontak yang lain.

Awal hidup dan pendidikan
Padraig lahir di rumah beralamat 27 Great Brunswick Street, Dublin. Ayahnya, James Pearse - kelahiran Birmingham, England dan bermazhab Unitarian - merupakan seorang tukang batu yang terkenal; ibunya, Margaret Brady, kelahiran Dublin di mana keluarganya berasal dari Kaunti Meath serta merupakan penutur jati bahasa Ireland. Beliau dan adik beradiknya hidup dalam keadaan yang sederhana mewah (kelas menengah, dalam erti kata lain) hasil pendapatan pertukangan ayah mereka.

Penglibatan dalam politik
Pada Disember 1913, beliau memamsuki Persaudaraan Republikan Ireland, sebuah pertubuhan yang mengkhusus kepada penggulingan pemerintahan British di Ireland serta menggantikan tempuk kekuasaan tersebut dengan sebuah republik.

Dalam Kebangkitan Easter
Pada 23 April 1916 yakni Ahad Easter, Pearse mengarahkan semua unit relawan bergerak serata Ireland sebagai suatu isyarat memulakan serangan bersenjata.

Pemberontakan Easter tercetus pada Isnin tanggal 24 April 1916, di mana Pearse membaca Pengisytiharan Republik Ireland di luar Pejabat Pos Am Dublin yang menjadi markas mereka. Beliau turut dilantik pihak pemberontak sebagai Presiden sebuah Republik Ireland. Walau bagaimanapun, Padraig terpaksa membuat pernyataan menyerahkan diri berikutan banyak terkoban mangsa awam serta kerosakan harta benda setelah enam hari kemudian.

Pearse serta 14 orang ketua yang terlibat dalam konflik ini dibicarakan serta dihukum tembak pada pagi 3 Mei 1916; ketika beliau berusia 36 tahun.

Rujukan

Pautan luar
 
 
 The Poetry of Pádraig Pearse
 Kelahiran 1879
 Kematian 1916